ראיתי את הספר, לא הייתי מאמין בשום אופן, שאלנקוה ימתח אותנו כך." "אבל המפקד", מחה אלנקוה, "לא מתחתי אתכם! אני נשבע באלונים, שכל מלה שסיפרתי היא אמת! לו יכולתי להביא כאן כמה זקנים, שהיו מספרים לך, שהם בעצמם ראו את בית-הכנסת ואת הקבר של הרב אלנקוה.." "אבל הסיפור על האריה ואיך שהוא רכב עליו ?" לגלג עליו המ"פ. "גם הוא נכון?" "הכל אמת ואירע לרב אלנקוה. גם עליו כתוב בספר בצרפתית שיצא לאור בעיר תלמסאן?" "מישהו יודע צרפתית"" קרא המ"פ. "אנחנו יודעים רק יפאנית", קרא מישהו מתוך בדיחות-הגעת, ג'ודו, קראטה!" "הספר לא נמצא אצלי" קרא אלנקוה, "סבא שלי מסר אותו למוזיאון בחיפה, ביקשו ממנו.." "למוזיאון? אולי לספריה?" "לא, למוזיאון, יש מוזיאון כזה ששם יש ספרים כאלה, וגם מבקשים מכל מיני אנשים, שיספרו להם סיפורים.." "מעניין, מעניין מאוד" הגיב המ"פ מתוך חוסר אמונה, "ושם כתוב על הרב אלנקוה אותו סיפור שסיפרת לנו?" "בדיוק מה שסיפרתי לכם - כתוב שם, סבא שלי יודע טוב מאוד צרפתית". "המפקד, נדמה לי שאני יכול לעזור לך בבעיה זו " קרא אהוד, "אם אינני טועה, בחיפה נמצא אמנם מוזיאון לאתנולוגיה ולפולקלור. את הכתובת אפשר